CELEX: 62019TN0519
Language: fi
Date: 2019-07-22 00:00:00
Title: asia T-519/19: Kanne 22.7.2019 — Forte v. parlamentti

9.9.2019   
            
            
               FI
            
            
               Euroopan unionin virallinen lehti
            
            
               C 305/66
            
         
      Kanne 22.7.2019 — Forte v. parlamentti
      (asia T-519/19)
      (2019/C 305/76)
      Oikeudenkäyntikieli: italia
      
         Asianosaiset
      
      
         Kantaja: Mario Forte (Napoli, Italia) (edustajat: asianajajat C. Forte ja G. Forte)
      
         Vastaaja: Euroopan parlamentti
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  ensisijaisesti kumoamaan kanteen kohteena olevan toimen
               
            
                  —
               
               
                  ensisijaisesti kumoamaan kaikki kanteen kohteena olevaan toimeen nähden edeltävät, liitännäiset ja seuraavat toimet, jotka synnyttävät oikeusvaikutuksia kantajaan nähden
               
            
                  —
               
               
                  velvoittamaan parlamentin korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Tämä kanne kohdistuu Euroopan parlamentin päätökseen D(2019)20777, jonka on allekirjoittanut Sune Hansen, joka on Euroopan unionin varainhoidon pääosaston jäsenten taloudellisten ja sosiaalietuuksien osaston jäsenten edustajanpalkkioiden ja sosiaalietuuksien yksikön päällikkö, ja jolla määritetään uudelleen tehtävien lakkaamiseen liittyvät eläkeoikeudet sen jälkeen, kun 1.1.2019 tuli voimaan Italian edustajainhuoneen puhemiehen toimiston mietintö nro 14/2018, ja määrätään perusteettomasti maksettu määrä perittäväksi takaisin.
      Oikeudelliset perusteet ja pääasialliset perustelut ovat samankaltaiset kuin ne, joihin on vedottu asiassa T-345/19, Santini vastaan parlamentti, asiassa T-347/19, Falqui vastaan parlamentti ja asiassa T-389/19, Coppo Gavazzi vastaan parlamentti.
      Kantaja vetoaa muun muassa siihen, etteivät kanteen kohteena olevan päätöksen perustelut ole johdonmukaisia, ettei mietinnön laillisuutta ole arvioitu unionin oikeuden yleisiin periaatteisiin — kuten kohtuusperiaatteeseen, suhteellisuusperiaatteeseen, oikeusvarmuuden periaatteeseen, ennakoitavuuden periaatteeseen, luottamuksensuojan periaatteeseen ja saavutettujen oikeuksien suojan periaatteeseen — nähden, SEU 6 artiklan rikkomiseen, Euroopan parlamentin jäsenten ohjesääntöön liittyvien täytäntöönpanotoimenpiteiden rikkomiseen, varainhoitoasetuksen rikkomiseen, yhdenvertaisuusperiaatteen ja oikeussääntöjen taannehtivuuskiellon periaatteen loukkaamiseen sekä oikeussuojan saamista ja oikeutta saattaa asiansa tuomioistuimen käsiteltäväksi koskevan periaatteeseen loukkaamiseen.